open-index/open-wikipedia-markdown huggingface dataset:
লুৎফুল হাসান

**লুৎফুল হাসান** একজন বাংলাদেশী শিক্ষাবিদ ও বাংলাদেশ কৃষি বিশ্ববিদ্যালয়ের সাবেক উপাচার্য। তিনি বাংলাদেশ কৃষি বিশ্ববিদ্যালয়ের ২৪তম উপাচার্য হিসেবে দায়িত্ব পালন করেন। 
থাম্ব|alt=প্রফেসর ড: লুৎফুল হাসান - বাংলাদেশ কৃষি বিশ্ববিদ্যালয়ের ২৪তম উপাচার্য|প্রফেসর ড: লুৎফুল হাসান - বাংলাদেশ কৃষি বিশ্ববিদ্যালয়ের ২৪তম উপাচার্য
## প্রাথমিক জীবন
লুৎফুল হাসান ১৯৫৬ সালের ২৮ জানুয়ারি বরিশাল জেলার উজিরপুর উপজেলার নয়াবাড়ী গ্রামে জন্মগ্রহণ করেন। তার পিতা আবুল হাসান ও মাতা জনাবা ফাতেমা বেগম।

## শিক্ষা জীবন
লুৎফুল হাসান ১৯৭৬ সালে বাংলাদেশ কৃষি বিশ্ববিদ্যালয়ের কৃষি অনুষদ থেকে কৃষিতে বিএসসি -অনার্স (প্রথম শ্রেণীতে চতুর্থ) এবং ১৯৭৭ সালে এমএসসি ইন জেনেটিক্স অ্যান্ড প্ল্যান্ট ব্রিডিং ডিগ্রী (প্রথম শ্রেণীতে প্রথম) লাভ করেন।

পরে ১৯৮৯ সালে যুক্তরাজ্যের ওয়েলস বিশ্ববিদ্যালয় থেকে কমনওয়েলথ স্কলার হিসাবে পিএইচডি ডিগ্রী লাভ করেন। ১৯৯৫ সালে একই বিশ্ববিদ্যালয় হতে রয়েল সোসাইটি স্কলার হিসাবে পোস্ট ডক্টরাল গবেষণা করেন এবং ১৯৯৬ সালে জাপান সোসাইটি ফর দি প্রোমোশান অব সাইন্স ফেলো হিসাবে জাপানের মিয়াজাকি বিশ্ববিদ্যালয়ে পোষ্ট ডক্টরাল গবেষণা করেন। ১৯৯৯-২০০১ সালে আলেকজ্যান্ডার ভন হামবোল্ট ফাউন্ডেশন ফেলো হিসাবে জার্মানীর গুটিনগেন বিশ্ববিদ্যালয়ে পোষ্ট ডক্টরাল গবেষণা করেন। ২০০৬ সালে নরম্যান ই বোরলগ সাইন্স এন্ড টেকনোলজি ফেলো হিসাবে তিনি যুক্তরাষ্ট্রের ক্যানসাস স্টেট বিশ্ববিদ্যালয়ে গবেষণা করেন। ২০১৫ সালে গবেষণা ব্যবস্থাপনা বিশেষ অবদানের জন্য অষ্ট্রেলিয়ার জন ডিলন মেমোরিয়াল ফেলো পুরস্কার লাভ করেন।

## কর্ম জীবন
তিনি ১৯৮১ সালে বাংলাদেশ কৃষি বিশ্ববিদ্যালয়ের কৌলিতত্ত্ব ও উদ্ভিদ প্রজনন বিভাগে প্রভাষক হিসেবে যোগদান করেন। পরে ১৯৮৪ সালে সহকারী প্রফেসর, ১৯৯১ সালে সহযোগী প্রফেসর ও ১৯৯৫ সালে প্রফেসর পদে উন্নীত হন। ২০০২ সালে তিনি এই একই বিশ্ববিদ্যালয়ের জৈবপ্রযুক্তি বিভাগে খন্ডকালীন প্রফেসর হিসেবে কাজ করেন। ৩০ মে ২০১৯ তারিখে তিনি বাংলাদেশ কৃষি বিশ্ববিদ্যালয়ের ২৪তম উপাচার্য হিসেবে নিয়োগ পান।

এছাড়া তিনি তিনি কৃষি বিশেষজ্ঞ হিসেবে আন্তর্জাতিক ধান গবেষণা ইনস্টিটিউট এবং বিজ্ঞান ও প্রযুক্তি মন্ত্রণালয়ে কাজ করেছেন।

তিনি বাংলাদেশ কৃষি বিশ্ববিদ্যালয় শিক্ষক সমিতির সভাপতি, গণতান্ত্রিক শিক্ষক ফোরামের সভাপতি, ক্রপ সায়েন্স সোসাইটি অভ বাংলাদেশ এর সভাপতি, বাংলাদেশ জেএসপিএস অ্যালামনাই এসোসিয়েশনের সভাপতি, সদস্য বাংলাদেশ সরকারের পে এন্ড সার্ভিস কমিশন ২০১৪, বাংলাদেশ এসোসিয়েশন ফর বায়োটেকনোলজি এন্ড জেনেটিক ইঞ্জিনিয়ারিং-এর সভাপতিসহ বিভিন্ন পদে দায়িত্ব পালন করেন।

## প্রকাশনা
তার কৃষিসংশ্লিষ্ট ৫টি বই ও ১৬৬টি গবেষণামূলক প্রবন্ধ জাতীয় ও আন্তর্জাতিক জার্ণালে প্রকাশিত হয়েছে। তিনি ৩০টি দেশী-বিদেশী গবেষণা প্রকল্প পরিচালনা করেছেন।

## তথ্যসূত্র

বিষয়শ্রেণী:১৯৫৬-এ জন্ম
বিষয়শ্রেণী:বাংলাদেশ কৃষি বিশ্ববিদ্যালয়ের উপাচার্য
বিষয়শ্রেণী:উজিরপুর উপজেলার ব্যক্তি
বিষয়শ্রেণী:বাংলাদেশী শিক্ষায়তনিক
বিষয়শ্রেণী:জীবিত ব্যক্তি
বিষয়শ্রেণী:বাংলাদেশ কৃষি বিশ্ববিদ্যালয়ের শিক্ষক
বিষয়শ্রেণী:বরিশাল বিভাগের শিক্ষায়তনিক
বিষয়শ্রেণী:ওয়েলস বিশ্ববিদ্যালয়ের প্রাক্তন শিক্ষার্থী
মিনি এস্তাদি

**মিনি এস্তাদি** (, ইংরেজি অনুবাদ "Mini Stadium"), আনুষ্ঠানিক নাম "Miniestadi", হচ্ছে স্পেনের কাতালোনিয়া অঙ্গরাজ্যের রাজধানী বার্সেলোনায় অবস্থিত একটি ফুটবল স্টেডিয়াম। স্টেডিয়ামে মোট ১৫,২৭৬টি আসন রয়েছে। এটি বর্তমানে এফসি বার্সেলোনা বি, এফসিবি, বার্সেলোনা নারী দল, ও জুভেনিল এ-এর হোম মাঠ।

## খেলাধুলায় ব্যবহার
স্টেডিয়ামটি ২০০৭ সালের জুলাইয়ে ভেঙ্গে ফেলার আগপর্যন্ত এফসি বার্সেলোনা সি-এর হোম মাঠ হিসাবে ব্যবহার হয়েছে। এটি ২০০৩ সাল পর্যন্ত এনএফএল ইউরোপ আমেরিকান ফুটবল দল *[[বার্সেলোনা ড্রাগন]]*-এর হোম মাঠ হিসাবেও ব্যবহার হয়েছে।

অ্যান্ডোরা জাতীয় ফুটবল দল এটি অনিয়মিত হোম মাঠ হিসাবে ব্যবহার করতো।

## তথ্যসূত্র

## বহিঃসংযোগ

* fcbarcelona.com এ মিনি এস্তাদি
* এস্তাদিওস দে এস্পানা 
* গুগল ম্যাপে মিনি এস্তাদি

বিষয়শ্রেণী:FC Barcelona B
বিষয়শ্রেণী:Barcelona Dragons
বিষয়শ্রেণী:Sports venues in Barcelona
বিষয়শ্রেণী:Football venues in Catalonia
বিষয়শ্রেণী:Rugby union stadiums in Spain
বিষয়শ্রেণী:American football venues in Spain
বিষয়শ্রেণী:Sports venues completed in 1982
সমর (১৯৯৯-এর চলচ্চিত্র)

**'সমর**' (দ্বন্দ্ব) ১৯৯৯ সালের একটি হিন্দি চলচ্চিত্র । এটির পরিচালক ছিলেন শ্যাম বেনেগল। ছায়াছবির কাহিনিটি মধ্যপ্রদেশের একটি গ্রামের এক সত্য ঘটনাকে ভিত্তি করে রচিত । ছবিটি প্রযোজনা করেছিল ভারতের জাতীয় চলচ্চিত্র উন্নয়ন কর্পোরেশন। অভিনয়ে ছিলেন রাজেশ্বরী সচদেব, রজিত কাপুর, রঘুবীর যাদব, সীমা বিশ্বাস প্রমুখ শিল্পী । ছায়াছবিটি ১৯৯৮ সালের জাতীয় চলচ্চিত্র পুরস্কার অনুষ্ঠানে শ্রেষ্ঠ ছায়াছবি হিসেবে স্বর্ণকমল পুরস্কার জিতে নেয় ।

## সারাংশ
এক দলিত কৃষক ইচ্ছাপূরণের পর মন্দিরে দেবতাকে প্রণাম জানাতে গেলে উচ্চবর্ণ জমিদার তাকে অপমান করে। এই বিষয়টিকে নিয়েই সিনেমা বানাতে সেই গ্রামে উপস্থিত হয় এক পরিচালক ও কলাকুশলীরা। শহরের মানুষের লঘু মানসিকতা ও জাতপাত ব্যবস্থার বৈষম্যের কারণে সেখানে প্রবল সমস্যা দেখা দেয়। সমর মূলত ভারতীয় সমাজের জাতপাত উচ্চনীচ প্রথাকেই তুলে ধরেছে।

## অভিনয়
* রাজেশ্বরী সচদেব – উমা
* রজিত কাপুর – পরিচালক কার্তিক
* রঘুবীর যাদব – নাথু
* সীমা বিশ্বাস – দুলারি
* কিশোর কদম – কিশোর
* যশপাল শর্মা – রমেশ সিং

## পুরস্কার
* ১৯৯৯: শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার (ভারত)
* ১৯৯৯: সেরা চিত্রনাট্য বিভাগে জাতীয় চলচ্চিত্র পুরস্কার (ভারত) - আশোক মিশ্র

## তথ্যসূত্র

বিষয়শ্রেণী:হিন্দি ভাষার চলচ্চিত্র
বিষয়শ্রেণী:১৯৯৯-এর চলচ্চিত্র
বিষয়শ্রেণী:শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
বিষয়শ্রেণী:জাতীয় চলচ্চিত্র উন্নয়ন কর্পোরেশনের চলচ্চিত্র
বিষয়শ্রেণী:শ্যাম বেনেগল পরিচালিত চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:১৯৯০-এর দশকের হিন্দি ভাষার চলচ্চিত্র
বিষয়শ্রেণী:ভারতীয় নাট্য চলচ্চিত্র
বিষয়শ্রেণী:হিন্দি ভাষার নাট্য চলচ্চিত্র
শেন গেটক্যাট

**শেন চার্লস গেটক্যাট** (জন্ম ২ অক্টোবর ১৯৯১) দক্ষিণ আফ্রিকায় জন্ম নেওয়া একজন আইরিশ ক্রিকেটার  গেটক্যাট ওল্‌ফ-পার্কিনসন-হোয়াইট উপসর্গ নিয়ে জন্মায়, যার কারণে জুন ২০১১ তে অনূর্ধ্ব-১৯ খেলার সময় মাঠে সজ্ঞাহীন হয়ে পড়ে যায়।

## ঘরোয়া অবদান
২০১৭ সালের ২৬ মে, আন্ত-প্রাদেশিক ট্রফি খেলার সময় নর্থার্ন নাইটসের হয়ে টুয়েন্টি২০ খেলায় নিজের অভিষেক ঘটায়। ২০১৭ সালের ২৯ মে আন্ত-প্রাদেশিক কাপ খেলার মধ্যদিয়ে তার লিস্ট এ ক্রিকেট এ অভিষেক হয়। প্রথম শ্রেণীর ক্রিকেট এ অভিষেক হয় ৩০ মে ২০১৭-তে নর্থার্ন নাইটসের হয়ে ২০১৭ আন্ত-প্রাদেশিক চ্যাম্পিয়নশীপ খেলার মধ্যদিয়ে।

২০১৯ এর এপ্রিলে ঘরোয়া ক্রিকেট মৌসুমে ক্রিকেট আয়ারল্যান্ড কর্তৃক ঘোষিত "উঠতি খেলোয়াড়" তালিকায় মনোনীত পাঁচ জন খেলোয়াড়ের মধ্যে সে ছিল একজন।

## আন্তর্জাতিক অবদান
২০১৯ এর জানুয়ারীতে ওমান সিরিজে এবং ভারতে আফগানিস্তানের বিপরীতে অনুষ্ঠিত টুয়েন্টি২০ আন্তর্জাতিক (টি২০আই) স্কোয়াডে অন্তর্ভুক্ত ছিল। আয়ারল্যান্ডের হয়ে টি২০আইতে অভিষেক হয় ২০১৯ সালের ১৩ ফেব্রুয়ারি ওমানের বিপরীতে  এবং হয়ে উঠেন আয়ারল্যান্ডের ৭০০তম আন্তর্জাতিক ক্যাপ।

জুন ২০১৯, স্কটল্যান্ড এ ক্রিকেট দলের বিপরীতে আয়ারল্যান্ড ওল্‌ভস স্কোয়াডেও তার নাম ছিল। পরে একই মাসে জিম্বাবুয়ে ক্রিকেট দলের বিপক্ষে আয়ারল্যান্ড স্কোয়াডেও সে খেলে।  আয়ারল্যান্ডের হয়ে জিম্বাবুয়ের বিপরীতে একদিনের আন্তর্জাতিক ক্রিকেটে অভিষেক হয় ২০১৯ সালের ১ জুলাই।

## তথ্যসূত্র

## বহিঃসংযোগ
* 
* 

বিষয়শ্রেণী:১৯৯১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আইরিশ ক্রিকেটার
বিষয়শ্রেণী:আয়ারল্যান্ডের একদিনের আন্তর্জাতিক ক্রিকেটার
বিষয়শ্রেণী:আয়ারল্যান্ডের টুয়েন্টি২০ আন্তর্জাতিক ক্রিকেটার
বিষয়শ্রেণী:ডারবান থেকে আগত ক্রিকেটার
বিষয়শ্রেণী:নর্দার্ন নাইটসের ক্রিকেটার
বিষয়শ্রেণী:মাতাবেলেল্যান্ড তুস্কার্সের ক্রিকেটার
ফুটবল ক্লাব বার্সেলোনা সি

**ফুটবল ক্লাব বার্সেলোনা "সি"** ছিল একটি স্পেনীয় ফুটবল দল, যা ২০০৭ সালের ২ জুলাই আনুষ্ঠানিকভাবে ভেঙ্গে দেওয়া হয়। এটি এফসি বার্সেলোনার যুব দল, এটি তাদের নিজস্ব মাঠ মিনি এস্তাদিতে খেলে থাকে।

এটি ১৯৬৭ সালে *বার্সেলোনা এমাচার* হিসাবে প্রতিষ্ঠিত হয়, পরে ১৯৯৩ সালে *এফসি বার্সেলোনা সি* নামে পুনঃনামকরণ করা হয়।

এফ বার্সেলোনা সি তাদের ম্যাচ খেলে ফোরথ ডিভিশনে। তারা তৃতীয় বিভাগ ফুটবলের জন্য অযোগ্য হয়, এই বিভাগে এফসি বার্সেলোনা বি হিসাবে তারা খেলেন। *বি দল*কে চতুর্থ বিভাগের জন্য নির্ধারণ করার পর, ক্লাব সভাপতি জোয়ান লাপোর্তা *[[প্রিমেরা কাতালানা]]* ২০০৭–০৮ মৌসুমের জন্য দলটিকে তালিকাভুক্ত করেন নি।

## সম্মাননা
* **[[কোপা কাতালোনিয়া|জেনেরালিতাত কাপ]]**: ১৯৮৪
* **[[তার ছেড়া ডিভিশন|চতুর্থ বিভাগ]]**: ১৯৮৩–৮৪, ১৯৮৬–৮৭, ১৯৯৭–৯৮

### মৌসুম থেকে মৌসুম

----
* **৫** মৌসুম *[[সেগুন্দা ডিভিশন বি]]*-এ
* **২৫** মৌসুম *[[টেরসেরা ডিভিশন]]*-এ

## তথ্যসূত্র

## বহিঃসংযোগ
* 

বিষয়শ্রেণী:বার্সেলোনায় ফুটবল ক্লাব
বিষয়শ্রেণী:ফুটবল ক্লাব বার্সেলোনা
বিষয়শ্রেণী:১৯৬৭-এ প্রতিষ্ঠিত ফুটবল ক্লাব
এম খলিলুর রহমান

*একই নামের অন্যান্য ব্যক্তিবর্গের জন্য দেখুন [[খলিলুর রহমান (দ্ব্যর্থতা নিরসন)|খলিলুর রহমান]]।*

**[[মেজর জেনারেল]] মুহাম্মদ খলিলুর রহমান** (১ জানুয়ারি ১৯২৭-২০ এপ্রিল ২০০৯) বাংলাদেশ সেনাবাহিনীর সাবেক কর্মকর্তা। এবং বাংলাদেশ রাইফেলসের সাবেক মহাপরিচালক ও চিফ অব ডিফেন্স স্টাফ (সিডিএস)।

## প্রথম জীবন
জন্ম ১ জানুয়ারি ১৯২৭ সালে। বর্তমান জামালপুর জেলার নান্দিনায়। কলকাতার প্রেসিডেন্সি কলেজ থেকে অর্থনীতিতে স্নাতক। ছাত্রজীবনে বঙ্গবন্ধু ও মেজর জেনারেল খলিল কলকাতার বেকার হোস্টেলে থাকতেন। সে সুবাদে দুজনের মধ্যে সদ্ভাব ছিল। পাকিস্তান সেনাবাহিনীতে যোগ দেন ১৯৪৮ সালে। উচ্চতর প্রশিক্ষণ নেন ক্যাম্বারলির বিখ্যাত ব্রিটিশ স্টাফ কলেজে। পাকিস্তান সেনাবাহিনীতে নানা পদে কৃতিত্বের পরিচয় দেন। তিনি প্রথম বাঙালি যিনি ইংল্যান্ডের ক্যাম্বারলে থেকে স্টাফ কোর্স সম্পন্ন করেছেন। ইংল্যান্ড থেকে এ্যামফেবিয়াস ওয়ার কোর্স করেন তিনিই প্রথম। 

## কর্মজীবন
২২ সেপ্টেম্বর ১৯৬৬ সালে লেফটেনেন্ট কর্নেল। ১৬ মে ১৯৭০ সালে কর্নেল। ২৯ মে ১৯৭১ সালে ব্রিগেডিয়ার এবং ১৫ মে ১৯৭৫ সালে মেজর জেনারেল পদে উন্নীত হন। ১৯৭১ সালে রাওয়ালপিণ্ডিতে আর্মি সদর দপ্তরে কর্মরত থাকাকালীন প্রথমে তাকে দাপ্তরিক কাজ থেকে সরিয়ে রাখা হয়, পরে আটক করা হয় বন্দীশিবিরে। ১৯৭৩ সালের ডিসেম্বরে দেশে ফিরে এলে বঙ্গবন্ধু শেখ মুজিবুর রহমান তাকে বিডিআর (বর্তমান বিজিবি)-এর মহাপরিচালক নিযুক্ত করেন। তিনি এ দায়িত্ব পালন করেন ১৯৭৫ সালের ৩১ অক্টোবর পর্যন্ত।

৭ মে ১৯৮৬ সালের তৃতীয় জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে জামালপুর-৫ আসন থেকে সংসদ সদস্য নির্বাচিত হন।

## লেখক মুহাম্মদ খলিলুর রহমান
১৯৭৭ *‘মুক্তিযুদ্ধ ও রাইফেলস’* নামে ৫৪২ পৃষ্ঠার বই তার লেখা প্রথম বই প্রকাশিত হয়। পরবর্তীতে কোনাে এক অজানা কারণে বইটির ওপর নিষেধাজ্ঞা আরােপ হয়। পাকিস্তানে বন্দীজীবনের অভিজ্ঞতা নিয়ে লেখা তার *পূর্বাপর ১৯৭১:পাকিস্তানি সেনা-গহ্বর থেকে দেখা* থেকে প্রকাশিত হয়। তার বইটি যতাে না তথ্যনির্ভর তার চেয়ে বেশি মানবিক। যদিও প্রাপ্ত তথ্যও প্রচুর এবং দুর্লভ। মুক্তিযুদ্ধের প্রেক্ষাপটে পাকিস্তানের ঘটনা বিশ্লেষণসহ উপস্থাপন করেছেন তিনি। কাছে থেকে দেখা ১৯৭৩-১৯৭৫ প্রকাশিত হয় ফেব্রুয়ারি ২০১৬ তে ।

## সমালোচনা
১৫ আগস্ট ১৯৭৫ সালে বাংলাদেশের তৎকালীন রাষ্ট্রপতি শেখ মুজিবুর রহমানের হত্যাকাণ্ডের সময়ও বাংলাদেশ রাইফেলসের মহাপরিচালক ছিলেন তিনি। হত্যাকাণ্ডের পর বাংলাদেশ বেতারে নতুন সরকারের প্রতি আনুগত্যের প্রতিশ্রুতির ঘোষণা দেন। মুক্তিযুদ্ধে নেতৃত্বদানকারী বঙ্গবন্ধুর ঘনিষ্ঠ সহযোগী চার জাতীয় নেতাকে জেল হত্যাকাণ্ড ঘটার পর তৎকালীন চিফ অব ডিফেন্স স্টাফ (সিডিএস) মেজর জেনারেল এম খলিলুর রহমান খবর পান। কিন্তু তিনি খালেদ-শাফায়েতদের এই তথ্য জানান নাই। খুনি সেনা সদ্যসরা ব্যাংককে পার হয়ে যাবার পর খালেদ-শাফায়েতরা জেল হত্যাকাণ্ডের কথা যখন জানতে পারেন তখন এই ব্যাপারে মেজর জেনারেল খলিলকে প্রশ্ন করলে তিনি নিরুত্তর থাকেন।

## রাজনৈতিক জীবন
সেনাবাহিনী থেকে অবসরের পর বাংলাদেশ আওয়ামী লীগের রাজনীতিতে জড়িয়ে পড়েন এবং নির্বাচনেও অংশ নেন।

## মৃত্যুবরণ
২০ এপ্রিল ২০০৯ সালে তিনি মৃত্যুবরণ করেন।

## তথ্যসূত্র

বিষয়শ্রেণী:জামালপুর জেলার ব্যক্তি
বিষয়শ্রেণী:বর্ডার গার্ড বাংলাদেশের মহাপরিচালক
বিষয়শ্রেণী:বাংলাদেশ সেনাবাহিনীর জেনারেল
বিষয়শ্রেণী:২০০৯-এ মৃত্যু
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:বাংলাদেশ কৃষক শ্রমিক আওয়ামী লীগের কেন্দ্রীয় কমিটির সদস্য
বিষয়শ্রেণী:জীবিত ব্যক্তি
লিমিকো

**লিমিকো** বা **লিমিথি**রা (লাতিন - *limici*) ছিল ইবেরীয় উপদ্বীপে বসবাসকারী একটি প্রাকরোমীয় কেল্টিক উপজাতি। রোমান আমলেও হিসপানিয়া তারাকোনেনসে প্রদেশে বসবাসকারী বিভিন্ন স্থানীয় উপজাতির তালিকায় এদের নাম পাওয়া যায়। এরা লিমা নদীর উৎসের কাছাকাছি গালিথিয়া্র পানতানোসা অঞ্চলে বসবাস করতো। 'লিম' (*Lim*) শব্দটি একটি ইন্দো-ইউরোপীয় শব্দ, যার অর্থ হল 'জলাভূমি' বা 'কাদা'। অর্থাৎ, তাদের নামটিই ইঙ্গিত করে যে তারা নদী তীরবর্তী জলাভূমি সঙ্গলগ্ন অঞ্চলে বাস করতো।

রোমানরা প্রথম শতাব্দীতে এই অঞ্চলে এসে উপস্থিত হয় ও বর্তমান পঁতি দি লিমা অঞ্চলে লিমিকোদের ফোরাম প্রতিষ্ঠা করে।

## ইতিহাসে উল্লেখ
প্রখ্যাত রোমান দার্শনিক ও লেখক প্লিনি তার *[[নাতুরালিস হিসতোরিয়া]]* গ্রন্থে ইবেরীয় উপদ্বীপে বসবাসকারী সমসাময়িক বিভিন্ন জাতিগোষ্ঠীগুলির উল্লেখ করতে গিয়ে একেসো ও কুয়াকেরনোদের মধ্যে লিমিকোদের নাম উল্লেখ করেন। অন্যদিকে টলেমি তার বিখ্যাত ভূগোল গ্রন্থ *[[গেওগ্রাফিয়া|গেওগ্রাফিয়াতে]]* গাইয়েথিয়া অঞ্চলে বসবাসকারী ব্রাকারোদের তলায় *বিবালো* ও গ্রোভিওদের মধ্যে তাদের উল্লেখ করেন। সেইসঙ্গে তার লেখা থেকে জানতে পারা যায় *লিমিকোরো ফোরাম* তাদের রাজধানী ছিল। তাছাড়া পর্তুগালের তামেগা নদীর উপর তৈরি রোমান আমলের ঐতিহাসিক সেতু আকুই ফ্লাভিয়েতে থাকা সাম্মানিক স্তম্ভতে যে দশটি উপজাতির নাম উল্লেখ করা হয়েছে, তার মধ্যেও লিমিকোদের নাম পাওয়া যায়।

এছাড়াও লিমিকো জাতিভুক্ত ব্যক্তিদের নাম খোদাই করা একাধিক শিলালিপি পাওয়া গেছে। যেমন স্পেনের ওরেনসে শহরের আর্কিওলোজিকাল সংগ্রহশালায় খ্রিস্টীয় দ্বিতীয় শতকের শুরুর দিকের দু'টি কবরফলক রক্ষিত আছে; সেখানে *সিভিটাস লিমিকোরাম* (*Civitas Limicorum*)'এর নামোল্লেখ পাওয়া যায়, যার থেকে বোঝা যায় তারা লিমিকো উপজাতির মানুষ ছিলেন।।

## ভৌগোলিক অঞ্চল
লিমিকোদের বসবাসের নির্দিষ্ট অঞ্চল নির্ধারণের প্রশ্নে এখনও ঐতিহাসিকদের মধ্যে কিছু বিতর্ক আছে। যদিও তাদের উপজাতীয় নামই তাদের লিমা নদীর উৎস অঞ্চলে বসবাসের ইঙ্গিতবহন করে, ওরেনসে শহরের সংগ্রহশালায় রক্ষিত উপরিউক্ত কবরফলকদু'টিতে উল্লিখিত 'সিভিটাস লিমিকোরাম' জায়গাটি উনবিংশ শতাব্দীতে *সিদা দুর্গ* বলে চিহ্নিত করা হয়। এই প্রাচীন প্রাকারবেষ্টিত অঞ্চলটি ওরেনসে প্রদেশের *সারেয়াউস* পৌরাঞ্চলের অন্তর্গত একটি টিলা, বিসো টিলার উপরে অবস্থিত। যাইহোক, ১৯৭২ সালে *খিনথো দে লিমিয়া* শহর থেকে আবিষ্কৃত দুটি মূর্তি আবার তাদের বসবাসের নির্দিষ্ট এলাকা সম্পর্কে আগের তত্ত্ব নিয়ে প্রশ্নের উদ্রেক করে।

বর্তমানে বেশির ভাগ বিশেষজ্ঞই ঐক্যমত্য পোষণ করেন যে লিরিকোদের ফোরামের অবস্থান ছিল বর্তমান *খিনথো দে লিমিয়া* শহরের নিচের দিকে। স্থানীয় বিশ্ববিদ্যালয়ে *রোমান-গালিথীয় আমলে লিমিয়ার ইতিহাস* নামক যে এক্সটেনশন কোর্স চালু হয়েছে, তারও মূল উপজীব্য বিষয় তাই। এই তত্ত্বের উপর ভিত্তি করে বর্তমানে ঐ অঞ্চলের পূর্বতন অধিবাসীদের উপর একটি প্রত্নতাত্ত্বিক অনুসন্ধান প্রোজেক্টও পরিচালনা করা হচ্ছে। সেক্ষেত্রে এটুকু অন্তত পরিষ্কার যে, লিমিকোদের ফোরাম'এর অবস্থান ছিল লিমা নদীর তীরে এমন একটি স্থানে যা ছিল যোগাযোগ ব্যবস্থার একটি কেন্দ্র বিশেষ। কারণ, রোমান আমলের একাধিক রাস্তার মিলনস্থল ছিল এই বর্তমান *খিনথো দে লিমিয়া*। আর তাদের বসবাসের এলাকা বিস্তৃত ছিল লিমা নদীর উচ্চগতি দিকে দুই পারে, বিশেষত শুকিয়ে আসা প্রাচীন হ্রদ আনতেলার চারিদিকে। এই অঞ্চলটিই সাধারণভাবে *লিমিয়া* নামে অভিহিত হত, যার থেকে *লিমিকো* নামটির উৎপত্তি।

## তথ্যসূত্র

## আরও দেখুন
* পর্তুগালের ইতিহাস

বিষয়শ্রেণী:ইতিহাস
বিষয়শ্রেণী:স্পেনের ইতিহাস
বিষয়শ্রেণী:কেল্টিক উপজাতি
বিষয়শ্রেণী:ইবেরীয় উপদ্বীপের ঐতিহাসিক উপজাতিসমূহ
বিষয়শ্রেণী:পর্তুগালের ইতিহাস
বর্ডার গার্ড বাংলাদেশের মহাপরিচালক

বর্ডার গার্ড বাংলাদেশ (বিজিবি) হলো বাংলাদেশের সীমান্তরক্ষী বাহিনী। এটি পরিচালনা করেন একজন *মহাপরিচালক*। সংস্থাটির  আগের নাম *বাংলাদেশ রাইফেলস* ছিল। এটির প্রথম মহাপরিচালক ছিলেন মেজর জেনারেল চিত্ত রঞ্জন দত্ত। বর্তমান মহাপরিচালক হলেন মেজর জেনারেল *মোহাম্মদ আশরাফুজ্জামান সিদ্দিকী*।

মহাপরিচালকের অফিস ঢাকার পিলখানায় বর্ডার গার্ড বাংলাদেশর সদর দপ্তর।

## মহাপরিচালকদের তালিকা
নিচে বর্ডার গার্ড বাংলাদেশের মহাপরিচালকদের দেওয়া হয়েছে:

## তথ্যসূত্র

বিষয়শ্রেণী:বর্ডার গার্ড বাংলাদেশের মহাপরিচালক
বিষয়শ্রেণী:বাংলাদেশ সেনাবাহিনীর জেনারেল
বিষয়শ্রেণী:বাংলাদেশী সেনা কর্মকর্তা
বিষয়শ্রেণী:বাংলাদেশী জেনারেল
মার্চ ২০০০

**মার্চ ২০০০**-এ বিশ্বব্যাপী সংঘটিত ঘটনার সংক্ষিপ্ত-সার।

## ঘটনাবলী
### ৩ মার্চ ২০০০ ([[শুক্রবার]])
* ১৭ মাস ব্রিটেনে আটক থাকার পর চিলির সাবেক স্বৈরশাসক আউগুস্তো পিনোচে মুক্তি লাভ করে স্বদেশে ফিরে এলে দেশবাসী ও সেনাবাহিনী কর্তৃক বীরোচিত সংবর্ধনা লাভ করেন।
### ৯ মার্চ ২০০০ ([[বৃহস্পতিবার]])
* ইংরেজি ভাষায় ওয়েব ভিত্তিক ইন্টারনেট বিশ্বকোষ নুপিডিয়া আনুষ্ঠানিক যাত্রা শুরু করে।
### ২০ মার্চ ২০০০ ([[সোমবার]])
* প্রথম কোন আমেরিকান প্রেসিডেন্ট হিসেবে প্রেসিডেন্ট বিল ক্লিনটন বাংলাদেশ সফরে আসেন।
## জন্ম

## মৃত্যু

### ৩ মার্চ ২০০০ ([[শুক্রবার]])
* ভারতের বিপ্লবী স্বাধীনতা আন্দোলনে জড়িত বিমল দাশগুপ্ত মৃত্যুবরণ করেন।
### ১৩ মার্চ ২০০০ ([[সোমবার]])
* অর্ডার অব দ্য ব্রিটিশ এম্পায়ার সদস্য, পদ্মবিভূষণ প্রাপক কিংস কমিশন্ড ইন্ডিয়ান অফিসার্স হিসেবে ভারতের সর্বশেষ সেনাপ্রধান পি. পি. কুমারমঙ্গল মৃত্যুবরণ করেন।

## তথ্যসূত্র

বিষয়শ্রেণী:মার্চ
বিষয়শ্রেণী:২০০০
শফি আহমেদ চৌধুরী

**শফি আহমেদ চৌধুরী** (**জন্ম:** ১ সেপ্টেম্বর ১৯৩৮) হলেন বাংলাদেশের একজন ব্যবসায়ী, শিল্পপতি ও রাজনীতিবিদ। তিনি সিলেট-৩ আসনের সংসদ সদস্য ছিলেন।

## প্রাথমিক জীবন
শফি আহমেদ চৌধুরী ১ সেপ্টেম্বর ১৯৩৮ সালে তৎকালীন ব্রিটিশ ভারতের আসামের সিলেট জেলার দক্ষিণ সুরমার দাউদপুর গ্রামের জমিদার পরিবারে জন্মগ্রহণ করেন।

তার পূর্বপুরুষ হযরত শাহ দাউদ কুরেশি শাহজালালের ৩৬০ আউলিয়ার অন্যতম। তার পিতা খানবাহাদুর গৌছ উদ্দিন চৌধুরী আসাম লেজিসলেটিভ কাউন্সিলের সদস্য ছিলেন। মাতার নাম সারা খাতুন চৌধুরী। ভাই ই.এ. চৌধুরী বাংলাদেশ পুলিশের সাবেক ইন্সপেক্টর জেনারেল ছিলেন। ভাই প্রকৌশলী ইমাম উদ্দীন আহমেদ চৌধুরী সাবেক সচিব ও তত্ত্বাবধায়ক সরকারের উপদেষ্টা ছিলেন। ভাই নাসির এ চৌধুরী বাংলাদেশের বীমা ব্যক্তিত্ব।

শফি চৌধুরী সিলেট সরকারি উচ্চ বিদ্যালয় থেকে মেট্রিক এবং চট্টগ্রাম সরকারি কলেজ থেকে বিএ. পাশ করে ১৯৬০ সালে উচ্চ শিক্ষা গ্রহণের জন্য লন্ডন গমন করেন।

## রাজনৈতিক জীবন
শফি আহমেদ চৌধুরী ১৫ ফেব্রুয়ারি ১৯৯৬ সালের ষষ্ঠ ও ২০০১ সালের অষ্টম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে সিলেট-৩ আসন থেকে সংসদ সদস্য নির্বাচিত হয়েছিলেন।

১৯৮৬ সালের তৃতীয় জাতীয় সংসদ থেকে তিনি স্বতন্ত্র প্রার্থী হিসেবে অংশগ্রহণ করে পরাজিত হন।

২০১৪ সালের দশম জাতীয় সংসদ নির্বাচনে তিনি দলের সিদ্ধান্তে যোগ দেননি।

১৯৯১ সালের পঞ্চম,  ১২ জুন ১৯৯৬ সালের সপ্তম, ২০০৮ সালের নবম এবং ২০১৮ সালের একাদশ নির্বাচনে সিলেট-৩ আসন থেকে বাংলাদেশ জাতীয়তাবাদী দলের প্রার্থী হিসেবে অংশগ্রহণ করে পরাজিত হন।

সিলেট-৩ সংসদ সদস্য আসনের মাহমুদ উস সামাদ চৌধুরীর মৃত্যুতে ২০২১ সালের উপ-নির্বাচন তিনি দলের সিদ্ধান্তের বাহিরে গিয়ে স্বতন্ত্র প্রার্থী হিসেবে অংশগ্রহণ করে হাবিবুর রহমান হাবিবের কাছে জামানত হারান এবং বাংলাদেশ জাতীয়তাবাদী দল থেকেও বহিষ্কার হন।

## পারিবারিক জীবন
শফি আহমেদ চৌধুরী ১৯৬৭ সালে সাংবাদিক, কলামিষ্ট এবং প্রাক্তন মন্ত্রী খোন্দকার আবদুল হামিদের কন্যা লতিফা চৌধুরীকে বিয়ে করেন। এই দম্পতীর ২ যমজ ছেলে আরিফ আহমদ চৌধুরী ও আসিফ আহমদ চৌধুরী। একমাত্র কন্যা সায়রা চৌধুরী।

শফি চৌধুরীর ভাই ই.এ. চৌধুরী বাংলাদেশ পুলিশের সাবেক ইন্সপেক্টর জেনারেল ছিলেন। তার ভাই প্রকৌশলী ইমাম উদ্দীন আহমেদ চৌধুরী সাবেক সচিব ও তত্ত্বাবধায়ক সরকারের উপদেষ্টা ছিলেন। ভাই নাসির এ চৌধুরী বাংলাদেশের বীমা ব্যক্তিত্ব।

গাজী মাজহারুল আনোয়ারের মেয়ে দিঠি আনোয়ার শফি চৌধুরীর ছেলে আরিফ চৌধুরীর স্ত্রী।

## তথ্যসূত্র

৮। ইসফাক কুরাইয়শী রচনাসমগ্র' চৌধুরী ইসফাকুর রহমান কুরেশী।

বিষয়শ্রেণী:জীবিত ব্যক্তি
বিষয়শ্রেণী:১৯৩৮-এ জন্ম
বিষয়শ্রেণী:বাংলাদেশী শিল্পপতি
বিষয়শ্রেণী:বাংলাদেশী ব্যবসায়ী
বিষয়শ্রেণী:সিলেট জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:চট্টগ্রাম কলেজের প্রাক্তন শিক্ষার্থী
বিষয়শ্রেণী:সিলেট সরকারি পাইলট উচ্চ বিদ্যালয়ের প্রাক্তন শিক্ষার্থী
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:আরব বংশোদ্ভূত বাংলাদেশী ব্যক্তি
বিষয়শ্রেণী:২১শ শতাব্দীর বাঙালি
বিষয়শ্রেণী:২০শ শতাব্দীর বাঙালি
বড়লক্ষ্মী শরৎকুমার

**বড়লক্ষ্মী শরৎকুমার** (জন্ম: ৫ মার্চ ১৯৮৫) হচ্ছেন একজন ভারতীয় চলচ্চিত্র অভিনেত্রী, যিনি সাধারণত তামিল, মালয়ালম ও কন্নড় চলচ্চিত্রে অভিনয় করে থাকেন। ২০১২ সালের তামিল চলচ্চিত্র *পোড়া পোড়ি*-এর মাধ্যমে তার চলচ্চিত্রে অভিষেক ঘটে।
## পূর্ব জীবন
আর. শরৎকুমার এবং ছায়ার প্রথম সন্তান হচ্ছেন বড়লক্ষ্মী। চেন্নাই এর হিন্দুস্তান আর্টস এ্যান্ড সায়েন্স কলেজ থেকে অণুজীববিজ্ঞান এ ডিগ্রী আছে বড়লক্ষ্মীর। তিনি অভিনেতা অনুপম খের পরিচালিত অভিনয় বিদ্যালয়ে (মুম্বাইতে) অভিনয়-বিষয়ক প্রশিক্ষণ নিয়েছিলেন।

## তথ্যসূত্র

## বহিঃসংযোগ
*

বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:১৯৮৫-এ জন্ম
বিষয়শ্রেণী:বেঙ্গালুরুর অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:চেন্নাইয়ের নারী মডেল
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:তামিল অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:ভারতীয় তামিল ব্যক্তি
বিষয়শ্রেণী:এডিনবরা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:তেলুগু টেলিভিশনের অভিনেত্রী
বিষয়শ্রেণী:দক্ষিণ ভারতীয় আন্তর্জাতিক চলচ্চিত্র পুরস্কার বিজয়ী
বিষয়শ্রেণী:সন্তোষাম চলচ্চিত্র পুরস্কার বিজয়ী
বোরহানউদ্দিন চৌধুরীর জমিদার বাড়ি

**বোরহানউদ্দিন জমিদার বাড়ি** বাংলাদেশের ভোলা জেলার বোরহানউদ্দিন উপজেলার সাচরা ইউনিয়নে অবস্থিত একটি ঐতিহাসিক জমিদার বাড়ি।

## ইতিহাস
প্রায় দেড় শতাদিক বছর আগে এই জমিদার বাড়িটি প্রতিষ্ঠিত হয়। এই জমিদার বাড়ির প্রতিষ্ঠাতা হলেন জমিদার বোরহানউদ্দিন চৌধুরী। তিনি ঐ সময়ে একজন প্রভাবশালী জমিদার ছিলেন। বর্তমানে তার নামেই ভোলা জেলার বোরহানউদ্দিন উপজেলার নামকরণ করা হয়। যা ব্রিটিশরা করেছিল। এই জমিদারীর আওতায় প্রায় ২৭ মৌজা ছিল। এছাড়াও ভোলা ও বরিশালের কিছু অঞ্চল মিলে হাজার হাজার একর সম্পত্তি ছিল। এই জমিদাররা তাদের জমিদারী এলাকায় অনেক উন্নয়নমূলক কাজ করেন। জমিদার বোরহানউদ্দিন চৌধুরী তার মৃত্যুর আগে সামাজিক উন্নয়ন ও মসজিদ নির্মাণের জন্য অনেক জায়গা দান করে গেছেন। কিন্তু এইসব জায়গার অধিকাংশ এখন সাধারণ মানুষের ভোগ দখলে। জমিদার বোরহান উদ্দিন চৌধুরী ২১ বৈশাখ, ১৪১৯ বঙ্গাব্দে মৃত্যুবরণ করেন।

## অবকাঠামো
বসবাসের জন্য একটি দ্বিতল ভবন ও জমিদারী, বিচারকার্য এবং মুসাফিরদের থাকার জন্য তিনটি কাছারিঘর তৈরি করা হয়। এছাড়াও জমিদার বাড়ির প্রবেশপথে একটি মসজিদ তৈরি করা হয়।

## বর্তমান অবস্থা
অযত্ন ও অবহেলার কারণে বর্তমানে জমিদার বাড়ির অনেক ঐতিহ্য এখন ধ্বংসের মুখে। শুধু মসজিদটি ব্যবহার করার কারণে এখনো প্রায় মোটামুটি ভালো অবস্থায় রয়েছে।

## তথ্যসূত্র

বিষয়শ্রেণী:ভোলা জেলার দর্শনীয় স্থান
বিষয়শ্রেণী:ভোলা জেলার ভবন ও স্থাপনা
বিষয়শ্রেণী:বোরহানউদ্দিন উপজেলা
বিষয়শ্রেণী:জমিদার বাড়ি
২০১৮ আফগানিস্তান ক্রিকেট দলের ভারত সফর

আফগানিস্তান জাতীয় ক্রিকেট দল একমাত্র টেস্ট ক্রিকেট খেলার জন্য ভারত সফর করে, যা জুন ২০১৮-এ অনুষ্ঠিত হয়।
## দলীয় সদস্য

## টেস্ট সিরিজ
### একমাত্র টেস্ট

## তথ্যসূত্র

## বহিঃসংযোগ

বিষয়শ্রেণী:২০১৮-এ আফগান ক্রিকেট
বিষয়শ্রেণী:২০১৮-এ ভারতীয় ক্রিকেট
বিষয়শ্রেণী:২০১৮-এ আন্তর্জাতিক ক্রিকেট প্রতিযোগিতা
বিষয়শ্রেণী:আফগানিস্তান ক্রিকেট দলের ভারত সফর
২০১৯–২০ আফগানিস্তান ক্রিকেট দলের বাংলাদেশ সফর

আফগানিস্তান জাতীয় ক্রিকেট দল একমাত্র টেস্ট ক্রিকেট খেলার জন্য বাংলাদেশ সফর করে, যা সেপ্টেম্বর ২০১৯-এ অনুষ্ঠিত হয়। বাংলাদেশ ক্রিকেট বোর্ড (বিসিব) সফরটি আগস্ট ২০১৯ এ নিশ্চিত করেছিল।
২০১৯ ক্রিকেট বিশ্বকাপের, আফগানিস্তান ক্রিকেট দল কোন ম্যাচে জয় পায়নি, ফলে বিশ্বকাপ পরবর্তী ক্রিকেটের সকল সংস্করণের জন্য, রশীদ খানকে দলের অধিনায়ক নিযুক্ত করা হয়। রশীদ খান মাত্র ২০ বছর ৩৫০ দিন বয়সে টেস্ট দলের অধিনায়কত্ব গ্রহণ করে এবং যে কোন টেস্ট দলের ক্ষেত্রে সর্বকনিষ্ঠ টেস্ট অধিনায়ক হিসাবে আত্মপ্রকাশ করেন।
## দলীয় সদস্য

## প্রস্তুতিমূলক খেলা
### দুইদিনের ম্যাচ: বিসিবি একাদশ বনাম আফগানিস্তান

## একমাত্র টেস্ট

## তথ্যসূত্র

## বহিঃসংযোগ

বিষয়শ্রেণী:২০১৯-এ বাংলাদেশী ক্রিকেট
বিষয়শ্রেণী:২০১৯-এ আফগান ক্রিকেট
বিষয়শ্রেণী:২০১৯–২০ আন্তর্জাতিক ক্রিকেট প্রতিযোগিতা
বিষয়শ্রেণী:আফগানিস্তান ক্রিকেট দলের বাংলাদেশ সফর
আবুল কালাম আজাদ (কর্নেল)

**আবুল কালাম আজাদ** (জন্ম:*৩০ অক্টোবর ১৯৭১ - মৃত্যু: ৩১ মার্চ ২০১৭*) বাংলাদেশ সামরিক বাহিনীর লেফট্যানেন্ট কর্ণেল ও র‌্যাপিড অ্যাকশন ব্যাটেলিয়ানের গোয়েন্দা পরিচালক হিসাবে দায়িত্ব পালন করেন।

## প্রাথমিক জীবন এবং শিক্ষা
লেফট্যানেন্ট কর্ণেল আবুল কালাম আজাদ ৩০ অক্টোবর ১৯৭১ সালে বাংলাদেশের চাঁপাইনবাবগঞ্জ জেলার শিবগঞ্জে জন্মগ্রহণ করেন। জাতীয় বিশ্ববিদ্যালয়ের অধীনে ইংরেজিতে এমএ পাস করেন।

## কর্মজীবন

### বাংলাদেশ সেনাবাহিনীতে
আবুল কালাম আজাদ ৩৪তম বিএমএ দীর্ঘ কোর্স পাসের পর ৭ জুন ১৯৯৬ সালে ইস্ট বেঙ্গল রেজিমেন্টে কমিশন লাভ করেন।

বাংলাদেশ সেনাবাহিনীতে থাকা কালে ৬ষ্ঠ ইস্ট বেঙ্গল রেজিমেন্টে এডজুটেন্ট এন্ড কোয়ার্টেরমাস্টার সহ বিভিন্ন পদে দায়িত্ব পালন করেন। বাংলাদেশ সামরিক বাহিনীর সদর দফতর, প্রশাসনিক কার্যালয়, ১ম প্যারা কমান্ডো বিগ্রেড ও ১৯ তম ইস্ট বেঙ্গল রেজিমেন্টে বিভিন্ন গুরুত্বপূর্ণ পদেও দায়িত্ব পালন করেন।

### র‌্যাপিড অ্যাকশন ব্যাটেলিয়ানে
২৬ অক্টোবর ২০১১ সালে র‌্যাপিড অ্যাকশন ব্যাটেলিয়ানের -১২ (আধাসামরিক) কমান্ডিং অফিসার হিসেবে নিযুক্ত করা হয়েছিল। ৩১ ডিসেম্বর ২০১১ সাল থেকে ৭ ডিসেম্বর ২০১৩ সাল পর্যন্ত র‌্যাপিড অ্যাকশন ব্যাটেলিয়ান সদর দফতরে (টিএফআই সেল) উপ-পরিচালক হিসাবে দায়িত্ব পালন করেন। একই বছরে পরিচালক পদে উন্নীত হন। ২৭ জানুয়ারি ২০১৬ সালে পুলিশ পদক লাভ করেন।

## মৃত্যুবরণ
২৫ মার্চ ২০১৭ সালে সিলেটের দক্ষিণ সুরমা উপজেলার শিববাড়ি এলাকায় জঙ্গিবিরোধী অভিযানস্থলের বাইরে বোমা হামলায় অপারেশন টুইলাইটে অংশ নেওয়ার সময় আহত হন। উন্নত চিকিৎসার জন্য মাউন্ট এলিজাবেথ হাসপাতালে নেয়ার পর দিন ঢাকায় ফেরত পাঠানো হয়। সম্মিলিত সামরিক হাসপাতাল (সিএমএইচ) ঢাকায় চিকিৎসাধীন অবস্থায় ৩১ মার্চ ২০১৭ সালে মারা যান। 

## তথ্যসূত্র

বিষয়শ্রেণী:চাঁপাইনবাবগঞ্জ জেলার ব্যক্তি
বিষয়শ্রেণী:২০১৭-এ মৃত্যু
বিষয়শ্রেণী:১৯৭১-এ জন্ম
বিষয়শ্রেণী:বাংলাদেশী সেনা কর্মকর্তা
বিষয়শ্রেণী:বাংলাদেশ সেনাবাহিনীর অফিসার
২০১৮–১৯ ওমান চারদেশীয় সিরিজ

**২০১৮–১৯ ওমান চারদেশীয় সিরিজ** একটি আসন্ন হয় টুয়েন্টি২০ আন্তর্জাতিক (টি২০আই) ক্রিকেট টুর্নামেন্ট, যা ফেব্রুয়ারি ২০১৯ সালের অক্টোবরে অনুষ্ঠিত হয়।  সিরিজের মধ্যে খেলা করা হবে আয়ারল্যান্ড, স্কটল্যান্ড, নেদারল্যান্ডস ও হোস্ট ওমান। 

## দলীয় সদস্য

## পয়েন্ট টেবিল

## সময়সূচী
### ১ম টি২০আই

### ২য় টি২০আই

### ৩য় টি২০আই

### ৪র্থ টি২০আই

### ৫ম টি২০আই

### ৬ষ্ঠ টি২০আই

## লিস্ট এ  খেলা

### ১ম লিস্ট এ ম্যাচ: ওমান ব স্কটল্যান্ড

### ২য় লিস্ট এ ম্যাচ: ওমান ব স্কটল্যান্ড

### ৩য় লিস্ট এ ম্যাচ: ওমান ব স্কটল্যান্ড

## তথ্যসূত্র

## বহিঃসংযোগ

বিষয়শ্রেণী:২০১৯-এ ওলন্দাজ ক্রিকেট
বিষয়শ্রেণী:২০১৯-এ স্কটিশ ক্রিকেট
বিষয়শ্রেণী:২০১৯-এ আইরিশ ক্রিকেট
বিষয়শ্রেণী:২০১৯-এ ওমানি খেলা
বিষয়শ্রেণী:২০১৮–১৯ আন্তর্জাতিক ক্রিকেট প্রতিযোগিতা
বিষয়শ্রেণী:ওমানের আন্তর্জাতিক ক্রিকেট প্রতিযোগিতা
২০১৯ যুক্তরাষ্ট্র ত্রি-দেশীয় সিরিজ

**২০১৯ যুক্তরাষ্ট্র ত্রি-দেশীয় সিরিজ** হচ্ছে একটি ক্রিকেট প্রতিযোগিতা যা ১৩-২০ সেপ্টেম্বর ২০১৯ এ মার্কিন যুক্তরাষ্ট্রে অনুষ্ঠিত হবে। এটি হবে নামিবিয়া, পাপুয়া নিউ গিনি এবং যুক্তরাষ্ট্রের মধ্যকার অনুষ্ঠিত একটি ত্রি-দেশীয় ক্রিকেট সিরিজ এবং এর খেলাগুলো অনুষ্ঠিত হবে একদিনের আন্তর্জাতিক সূচী অনুযায়ী। সিরিজের সবগুলো খেলাই হবে ২০১৯-২২ আইসিসি ক্রিকেট বিশ্বকাপ লীগ ২ প্রতিযোগিতার অংশ, যা হচ্ছে ২০২৩ ক্রিকেট বিশ্বকাপ প্রতিযোগিতার জন্য বাছাইপ্রতিযোগিতায় খেলার যোগ্যতা অর্জনের একটি ধাপ।
এটাই ছিল মার্কিন যুক্তরাষ্ট্র অনুষ্ঠিত প্রথম কোন ওডিআই সিরিজ। খেলার পরবর্তী শেষ পর্যায়ে মার্কিন যুক্তরাষ্ট্র ও নামিবিয়া পয়েন্টের হিসাবে সম অবস্থানে থাকলেও নেট রান রেট এর হিসাবে মার্কিন যুক্তরাষ্ট্রকে পেছনে ফেলে সিরিজ জিতে নেয় নামিবিয়া।

মূলত আইসিসি কর্তৃক মরিসভিলেতে অবস্থিত চার্চ স্ট্রীট পার্ক ক্রিকেট গ্রাউন্ডকে উক্ত প্রতিযোগিতার ভেন্যু হিসাবে ঘোষণা করেছিল। ২০১৯ এর জুলাই এ ঘোষণা করা হয় যে, লস অ্যাঞ্জেলেস এর উডলী পার্কের হয় মর্গান হিল, ক্যালিফোর্নিয়া অথবা লিও মাগনাস ক্রিকেট কমপ্লেক্স - এ প্রতিযোগিতার খেলাগুলো অনুষ্ঠিত হতে পারে। যদিও পরে, লাউডারহিল, ফ্লোরিডায় অবস্থিত সেন্ট্রাল ব্রোওয়ার্ড আঞ্চলিক পার্ককে উক্ত প্রতিযোগিতার ভেন্যু হিসাবে বাছাইকরা হয়।

সিরিজের খেলার সূচীর প্রথম পর্যায়ে দেখা যায় বৃষ্টি বিঘ্নিত খেলায় মার্কিন যুক্তরাষ্ট্র ডাকওয়ার্থ-লুইস পদ্ধতিতে পাপুয়া নিউ গিনিকে ৫ রানে পরাজিত করে। যা ছিল মার্কিন যুক্তরাষ্ট্রর জন্য ওডিআই ক্রিকেটের প্রথম বিজয়।

## দলীয় সদস্য

## পয়েন্ট তালিকা

## সময়সূচী
### ১ম ওডিআই

### ২য় ওডিআই

### ৩য় ওডিআই

### ৪র্থ ওডিআই

### ৫ম ওডিআই

### ৬ষ্ঠ ওডিআই

## তথ্যসূত্র

## বহিঃসংযোগ

বিষয়শ্রেণী:২০১৯-এ মার্কিন ক্রিকেট
বিষয়শ্রেণী:২০১৯-এ নামিবীয় ক্রিকেট
বিষয়শ্রেণী:২০১৯-এ পাপুয়া নিউগিনীয় ক্রিকেট
বিষয়শ্রেণী:২০১৯–২০ আন্তর্জাতিক ক্রিকেট প্রতিযোগিতা
যুক্তরাষ্ট্র
আবদুল মুকিত খান

**আবদুল মুকিত খান** বাংলাদেশের একজন রাজনীতিবিদ। তিনি সিলেট-৩ আসনের সাবেক সংসদ সদস্য।

## জন্ম
আবদুল মুকিত খান সিলেট জেলার দক্ষিণ সুরমা উপজেলার মোল্লারগাঁও ইউনিয়নে জন্মগ্রহণ করেন।

## রাজনৈতিক জীবন
আবদুল মুকিত খান সিলেট জেলা পরিষদের চেয়ারম্যান ছিলেন। তিনি জাতীয় পার্টির প্রার্থী হিসেবে ১৯৮৮ সালের চতুর্থ, ১৯৯১ সালের পঞ্চম ও ১২ জুন ১৯৯৬ সালের সপ্তম জাতীয় নির্বাচনে সংসদ সদস্য নির্বাচিত হন।

## তথ্যসূত্র


বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:জাতীয় পার্টির সাবেক রাজনীতিবিদ
বিষয়শ্রেণী:সিলেট জেলার রাজনীতিবিদ
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:জীবিত ব্যক্তি
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:ষষ্ঠ জাতীয় সংসদ সদস্য
রাধিকা শরৎকুমার

**রাধিকা শরৎকুমার** হচ্ছেন একজন ভারতীয় চলচ্চিত্র ও টেলিভিশন অভিনেত্রী, উদ্দোক্তা এবং প্রযোজক, যিনি তামিল, তেলুগু, হিন্দি, মালয়ালম, কন্নড় চলচ্চিত্র শিল্পে কাজ করে থাকেন। তিনি *রাধন মিডিয়াওয়ার্কস ইন্ডিয়া লিমিটেড*-এর প্রতিষ্ঠাতা ও সি.পি, যা থেকে তিনি কয়েকটি টিভি সিরিয়াল প্রযোজনা করেছেন, এগুলোর মধ্যে *[[চিঠি (টিভি সিরিয়াল)|চিঠি]]*, *[[আন্নামালাই (২০০২-এর টিভি সিরিজ)|আন্নামালাই]]*, *সেলভি*, *আরাসি*, *সেল্লামি*, *[[বাণী রাণী (টিভি সিরিজ)|বাণী রাণী]]*, *[[থামারাই (টিভি সিরিজ)|থামারাই]]* ও *ইদি কথা কাদু* (তেলুগু) অন্যতম।

রাধিকা তামিল, তেলুগু, হিন্দ, মালয়ালম ও কন্নড় ভাষায় প্রায় ৩০০-এর উপরে চলচ্চিত্রে অভিনয় করেন। তিনি বিজয় টিভির *[[জোড়ি নাম্বার ওয়ান]]* সিজন-৩ এর বিচারক হিসেবে দায়িত্ব পালন করেন। তিনি *[[মিনদাম ওরু কাধাল কাথাই]]* নামের একটি চলচ্চিত্রও প্রযোজনা করেছেন, যা শ্রেষ্ঠ অভিষেক পরিচালক-এর জন্য ইন্দিরা গান্ধী পুরস্কার লাভ করে।

২০১৯ সালের এপ্রিল, রাধিকা শরৎকুমার শ্রীলঙ্কায় ইস্টার সানডে বোমা হামলায় অল্পের জন্য বেঁচে যান।

## তথ্যসূত্র

## বহিঃসংযোগ
*

বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:ফিল্মফেয়ার পুরস্কার দক্ষিণ বিজয়ী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:ভারতীয় নারী চলচ্চিত্র প্রযোজক
বিষয়শ্রেণী:২১শ শতাব্দীর ভারতীয় নারী ব্যবসায়ী
বিষয়শ্রেণী:চেন্নাইয়ের চলচ্চিত্র প্রযোজক
বিষয়শ্রেণী:তামিলনাড়ুর নারী ব্যবসায়ী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:তেলুগু টেলিভিশনের অভিনেত্রী
বিষয়শ্রেণী:নন্দী পুরস্কার বিজয়ী
বিষয়শ্রেণী:তামিলনাড়ু রাজ্য চলচ্চিত্র পুরস্কার বিজয়ী
বিষয়শ্রেণী:চেন্নাইয়ের অভিনেত্রী
বিষয়শ্রেণী:তামিল চলচ্চিত্র প্রযোজক
বিষয়শ্রেণী:তেলুগু চলচ্চিত্র প্রযোজক
বিষয়শ্রেণী:২০শ শতাব্দীর ভারতীয় নারী ব্যবসায়ী
বিষয়শ্রেণী:২০শ শতাব্দীর ভারতীয় ব্যবসায়ী
বিষয়শ্রেণী:২১শ শতাব্দীর ভারতীয় ব্যবসায়ী
বিষয়শ্রেণী:তামিল টেলিভিশনের অভিনেত্রী
বিষয়শ্রেণী:১৯৬৩-এ জন্ম
বিষয়শ্রেণী:শ্রীলঙ্কান বংশোদ্ভূত ভারতীয় ব্যক্তি
আবদুল মুকিত (দ্ব্যর্থতা নিরসন)

**আবদুল মুকিত** বা **আব্দুল মুকিত** বলতে যাদেরকে বোঝানো হতে পারে;

* আবদুল মুকিত - বীর প্রতীক।
* আবদুল মুকিত খান - সংসদ সদস্য (চতুর্থ, পঞ্চম ও সপ্তম জাতীয় সংসদ নির্বাচনে - সিলেট-৩ থেকে নির্বাচিত)।
ওয়ান ডজন বেরিজ

***ওয়ান ডজন বেরিজ*** () মার্কিন রক এ্যান্ড রোল শিল্পী চাক বেরি কর্তৃক প্রকাশিত দ্বিতীয় স্টুডিও অ্যালবাম। এটি চেস রেকর্ডস থেকে প্রকাশিত হয় ১৯৫৮ সালের মার্চ মাসে। "রকিং এট দ্য ফিলহার্মোনিক", "গিটার বুগি", "ইন-গো", "হাউ ইউ হ্যাভ চেঞ্জড" এবং "ইট ডন্ট টেইক বাট আ ফিউ মিনিটস" ছাড়া বাকি সব গানই ৪৫-আরপিএম একক হিসেবে প্রকাশিত হয়েছিল। ২০১২ সালে, হুডু *[[চাক বেরি ইজ অন টপ]]* এর সাথে অ্যালবামটি পুনঃপ্রকাশ করেছিল। এটি যুক্তরাজ্যেও মুক্তি পেয়েছিল।

## গানের তালিকা
**প্রথম অংশ**
# "সুইট লিটল সিক্সটিন" – ৩:০৩
# "ব্লু ফিলিং" – ৩:০৪
# "লা জুয়ান্ডা" – ৩:১৪
# "রকিং এট দ্য ফিল হার্মোনিক" – ৩:২৩
# "ওহ বেবি ডল" – ২:৩৭
# "গিটার বুগি" – ২:২১
**দ্বিতীয় অংশ**
# "রিলিং এ্যান্ড রকিং" – ৩:১৮
# "ইন-গো" – ২:২৯
# "রক এ্যান্ড রোল মিউজিক" – ২:৩৪
# "হাউ ইউ হ্যাভ চেঞ্জড" – ২:৪৯
# "লো ফিলিং" – ৩:০৯
# "ইট ডন্ট টেক বাট আ ফিউ মিনিটস" – ২:৩১

## কর্মীবৃন্দ
* চাক বেরি – কন্ঠ, গিটার
* হুবার্ট সামলিন – ইলেকট্রিক গিটার
* জনি জনসন – পিয়ানো
* উইলি ডিক্সন – বেজ গিটার
* ফ্রেড বিলো, এবি হার্ডি – ড্রামস
## তথ্যসূত্র

## বহিঃসংযোগ
*
বিনয়ী বিদেয় রামা

***বিনয়ী বিদেয়ী রমা*** হচ্ছে ২০১৯ সালে মুক্তিপ্রাপ্ত একটি ভারতীয় তেলুগু ভাষার মারপিটধর্মী চলচ্চিত্র।  চলচ্চিত্রটি কাহিনী ও পরিচালনা করেছেন বয়াপতি শ্রীনু এবং প্রযোজনা করেছেন ডি ভি ভি দানাইয়া। চলচ্চিত্রটির মুখ্য ভূমিকায় অভিনয় করেছেন রাম চরণ, কিয়ারা আডবাণী, ও বিবেক ওবেরয়, সহ-ভূমিকায় অভিনয় করেছেন প্রশান্ত, স্নেহা এবং আরিয়ান রাজেশ আরও অনেকে। এটির সঙ্গীত পরিচালনা করেছেন দেবী শ্রী প্রসাদ।

এটি ২০১৯ সালের ১১ জানুয়ারি ভারতে মুক্তি দেওয়া হয়, মুক্তির পর থেকে চলচ্চিত্রটি বক্স অফিসে নেতিবাচক প্রতিক্রিয়া পায়।

## তথ্যসূত্র

বিষয়শ্রেণী:অনাথ সম্পর্কে চলচ্চিত্র
বিষয়শ্রেণী:ভারতীয় মারপিটধর্মী চলচ্চিত্র
বিষয়শ্রেণী:আইটেম নাম্বার বিশিষ্ট চলচ্চিত্র
বিষয়শ্রেণী:২০১৯-এর মারপিটধর্মী চলচ্চিত্র
বিষয়শ্রেণী:২০১০-এর দশকের তেলুগু ভাষার চলচ্চিত্র
বিষয়শ্রেণী:রামোজি ফিল্ম সিটিতে ধারণকৃত চলচ্চিত্র
বিষয়শ্রেণী:হায়দ্রাবাদ, ভারতে ধারণকৃত চলচ্চিত্র
সম্মিলিত সামরিক হাসপাতাল (ঢাকা)

**সম্মিলিত সামরিক হাসপাতাল ঢাকা** হল ঢাকা সেনানিবাসে অবস্থিত একটি হাসপাতাল। এটি বাংলাদেশের সকল ক্যান্টনমেন্টে অবস্থিত সম্মিলিত সামরিক হাসপাতালের চেইনের একটি।

## বিবরণ
সমস্ত সামরিক কর্মকর্তা (সেনা, বিমান, নৌ) বাহিনীর সকল সদস্য এবং তাদের পরিবারের সদস্যরা এখান থেকে বিনামূল্যে চিকিৎসাসেবা ও ঔষধ পেয়ে থাকেন। এখানকার সব ডাক্তার সামরিক কর্মকর্তা এবং বিভিন্ন মেডিকেল কলেজ থেকে এএফএমসি / এএমসি স্নাতক। সশস্ত্র বাহিনীর সদস্য ছাড়াও চিকিৎসা খরচ বহন সাপেক্ষে বেসামরিক ব্যক্তিরাও সেবা গ্রহণ করতে পারেন।

তুলনামূলক ভাবে অনেক ব্যয়বহুল চিকিৎসা এই হাসপাতালে সুলভে পাওয়া যায়।এই হাসপাতাল সেনাবাহিনী দ্বারা নিয়ন্ত্রিত হওয়ার কারনে এইখানে কোন ধরনের খপ্পরে পড়ার সম্ভাবনা নাই।

## চিকিৎসা
সম্মিলিত সামরিক হাসপাতাল (সিএমএইচ) ঢাকার বিএমটি সেন্টারে রোগীদের জন্য আধুনিক চিকিৎসা সুবিধা রয়েছে। এখানে ভারত, থাইল্যান্ড ও সিঙ্গাপুরের মতো দেশগুলোর ব্যয়বহুল চিকিৎসার তুলনায় ব্লাড ক্যান্সার ও রক্ত সংক্রান্ত রোগের চিকিৎসা কম খরচে করা যায়। নতুন প্রতিষ্ঠিত বিএমটি সেন্টারে বিএমটি ল্যাব, একটি বিশেষ হ্যামাটোলোজি ওয়ার্ড, স্টেম সেল ল্যাব, এ্যাপারসিস রুম, এইচইপিএ ফিল্টার/এইচভিএসি সিস্টেম এবং ব্লাড ব্যাংকসহ বেশ কয়েকটি স্থাপনা রয়েছে। এতে বেসামরিক ও সামরিক উভয় ধরনের রোগীই চিকিৎসা পায়।

## তথ্যসূত্র

বিষয়শ্রেণী:বাংলাদেশের হাসপাতাল
বিষয়শ্রেণী:ঢাকার হাসপাতাল
২০১৯–২০ ওয়েস্ট ইন্ডিজ ক্রিকেট দলের ভারত সফর

ওয়েস্ট ইন্ডিজ ক্রিকেট দল তিনটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য ভারত সফর করে, যা ডিসেম্বর ২০১৯-এ অনুষ্ঠিত হয়।  ২০১৯ এর নভেম্বরে, ভারত ক্রিকেট কন্ট্রোল বোর্ড (বিসিসিআই) প্রথম ও তৃতীয় টি২০আই ম্যাচের খেলার মাঠ অদলবদল করে। সফরের পূর্বে, ক্রিস গেইল নিশ্চিত করে যে, সে ওয়েস্ট ইন্ডিজের হয়ে উক্ত সফরের ওডিআইয়ে খেলছে না, পরে সে ঘোষণা করে যে, সে হয়তো ক্রিকেট থেকে বিরতি নেবে।

প্রথমবারের মতো আন্তর্জাতিক ক্রিকেটে আন্তর্জাতিক ক্রিকেট কাউন্সিল (আইসিসি) ঘোষণা করে যে, নো-বল পর্যবেক্ষণ করার জন্য ফ্রন্ট ফুট মনিটরিং পদ্ধতি ব্যবহার করতে যাচ্ছে উক্ত সফর প্রতিযোগিতায়। তৃতীয় আম্পায়ার ফ্রন্ট ফুট মনিটরিং পদ্ধতিতে পর্যবেক্ষণ করে, মাঠে থাকা আম্পায়ারের সাথে যোগাযোগ করে সংকেত দিবেন। পদ্ধতিটি পরীক্ষামূলকভাবে উক্ত সিরিজে ব্যবহার করে দেখা হবে খেলার গতিতে যদি কোন ব্যঘাত না ঘটে, তবে পরবর্তীতে স্থায়ীভাবে সংযোজন করা হতে পারে।

সিরিজ নির্ধারণী তৃতীয় ম্যাচে ভারত ৬৭ রানে জয় লাভ করায় ২-১ ব্যবধানে সিরিজে জয় পায়। ওডিআই সিরিজের উদ্বোধনী খেলায় ভারত, ওয়েস্ট ইন্ডিজের কাছে পরাজিত হয় কিন্তু পরবর্তী দুটি ওডিআই-এ জয় পায় এবং ২-১ এ সিরিজ জিতে নেয়।  ২০০৬ সালে ওয়েস্ট ইন্ডিজের কাছে ৪-১ এ সিরিজ হারার পর এটি ছিল ভারতের দশম-দ্বিপক্ষীয় ধারাবাহিক সিরিজ জয়।

## দলীয় সদস্য

সিরিজ শুরুর পূর্বে, শিখর ধাওয়ান বাম পায়ে আঘাতপ্রাপ্ত হওয়ায় সঞ্জু স্যামসনকে ভারতের টি২০আই দলে ডাকা হয়। ধাওয়ানকে পরবর্তীতে ভারতের ওডিআই স্কোয়াড থেকেও বাদ দেয়া হয়, এবং মায়াঙ্ক আগরওয়ালকে দলে অন্তর্ভুক্ত করা হয়। ইনজুরির কারণে ভুবনেশ্বর কুমারও দল থেকে বাদ পড়ে যায়, বদলী হিসাবে ডাকা হয় শার্দুল ঠাকুরকে। ভারতের শেষ ও তৃতীয় ওডিআইয়ের জন্য ইনজুরিতে পড়া দীপক চাহারের পরিবর্তে নবদীপ সাইনিকে দলে অন্তর্ভুক্ত করা হয়।

২০১৯ এর নভেম্বরে আফগানিস্তানের বিপরীতে ওয়েস্ট ইন্ডিজের ওডিআই সিরিজ চলাকালীন, নিকোলাস পুরাণকে বল টেম্পারিং এর দায়ে দোষী পায়। ফলে তাকে ৪টি টি২০আই ম্যাচের জন্য নিষেধাজ্ঞা প্রদান করা হয়। যার তিনটি আফগানিস্তানের সাথে এবং একটি ভারতের সাথে।

## টি২০আই সিরিজ
### ১ম টি২০আই

### ২য় টি২০আই

### ৩য় টি২০আই

## ওডিআই সিরিজ
### ১ম ওডিআই

### ২য় ওডিআই

### ৩য় ওডিআই

## তথ্যসূত্র

## বহিঃসংযোগ
* ক্রিকইনফোতে সিরিজের বিস্তারিত

বিষয়শ্রেণী:২০১৯-এ ভারতীয় ক্রিকেট
বিষয়শ্রেণী:২০১৯-এ ওয়েস্ট ইন্ডিয়ান ক্রিকেট
বিষয়শ্রেণী:২০১৯–২০ আন্তর্জাতিক ক্রিকেট প্রতিযোগিতা
বিষয়শ্রেণী:ওয়েস্ট ইন্ডিজ ক্রিকেট দলের ভারত সফর
শান্তি নীড়ায়ম

**শান্তি নিলয়ম** (; অর্থঃ শান্তি নীড়) হচ্ছে ১৯৬৯ সালের একটি তামিল চলচ্চিত্র। জি এস মণি দ্বারা পরিচালিত চলচ্চিত্রটির কাহিনী ইংরেজ ঔপন্যাসিক শার্লট ব্রন্টির একটি উপন্যাসের কাহিনী থেকে অনুপ্রাণিত ছিলো এবং চিত্রালয় গোপু কাহিনী লিখেছিলেন। জেমিনি গণেশন এবং কাঞ্চনা মুখ্য ভূমিকায় ছিলেন, এছাড়াও নাগেশ, বিজয়া ললিতা, পাণ্ডারি বাই, কে বালাজী এবং ভি এস রাঘব সহকারী চরিত্রে ছিলেন। চলচ্চিত্রটি ভালো সিনেমাটোগ্রাফী বিষয়শ্রেণীতে জাতীয় চলচ্চিত্র পুরস্কার জিতেছিলো।

*শান্তি নিলয়ম* বক্স অফিস সফল ছিলো।

## অভিনয়ে
*জেমিনি গণেশন - ভাস্কর
*কাঞ্চনা - মালতী
*বিজয়া ললিতা - শীলা
*নাগেশ - রামু
## প্রযোজনা
এই চলচ্চিত্রটি ১৯৬৮ সালের একটি কন্নড় ভাষার চলচ্চিত্রের পুনঃনির্মাণ ছিলো, কন্নড় ভাষার ঐ চলচ্চিত্রটির নাম ছিলো বেড়ি বান্ডাভেলু, চলচ্চিত্রটি আবার দ্য সাউন্ড অব মিউজিক (১৯৬৫ সালে মুক্তিপ্রাপ্ত মার্কিন চলচ্চিত্র)-এর কাহিনী দ্বারা অনুপ্রাণিত ছিলো।
## সঙ্গীত
মনয়ঙ্গত সুব্রমণিয়ন বিশ্বনাথন গানগুলোর সুর করেছিলেন।

## তথ্যসূত্র

## বহিঃসংযোগ
*

বিষয়শ্রেণী:তামিল ভাষার চলচ্চিত্র
বিষয়শ্রেণী:১৯৬৯-এর চলচ্চিত্র
বিষয়শ্রেণী:১৯৬০-এর দশকের তামিল ভাষার চলচ্চিত্র
বিষয়শ্রেণী:এম. এস. বিশ্বনাথন সুরারোপিত চলচ্চিত্র
২০২২ নামিবিয়া ত্রিদেশীয় সিরিজ (রাউন্ড ১৮)

**২০২২ নামিবিয়া ত্রিদেশীয় সিরিজ** ছিল ২০১৯–২০২৩ আইসিসি পুরুষ ক্রিকেট বিশ্বকাপ লিগ ২ ক্রিকেট টুর্নামেন্টের ১৮শ পর্ব যা ২০২২ সালের ডিসেম্বর মাসে নামিবিয়ায় অনুষ্ঠিত হয়। সিরিজটি ছিল নামিবিয়া, নেপাল ও স্কটল্যান্ডের অংশগ্রহণে অনুষ্ঠিত একটি ত্রিদেশীয় সিরিজ, এবং সিরিজের ম্যাচগুলো খেলা হয় একদিনের আন্তর্জাতিক (ওডিআই) হিসেবে। আইসিসি পুরুষ ক্রিকেট বিশ্বকাপ লিগ ২ টুর্নামেন্টটি ছিল ২০২৩ পুরুষ ক্রিকেট বিশ্বকাপে খেলার যোগ্যতা অর্জনের একটি ধাপ।

প্রাথমিকভাবে সিরিজটি ২০২০ সালের এপ্রিল মাসে অনুষ্ঠিত হওয়ার কথা ছিল। কিন্তু কোভিড-১৯ মহামারির কারণে ২০২০ সালের মার্চ মাসে সিরিজটি স্থগিত করা হয়।

## দলীয় সদস্য

চোটের কারণে ইয়ান ফ্রাইলিংক নামিবিয়া দল থেকে ছিটকে যান।

## সূচি
### ১ম ওডিআই

### ২য় ওডিআই

### ৩য় ওডিআই

### ৪র্থ ওডিআই

### ৫ম ওডিআই

### ৬ষ্ঠ ওডিআই

## তথ্যসূত্র

## বহিঃসংযোগ
* ইএসপিএনক্রিকইনফোতে বিশ্বকাপ লিগ ২ টুর্নামেন্টের প্রধান পাতা 

বিষয়শ্রেণী:২০২২-এ নামিবীয় ক্রিকেট
বিষয়শ্রেণী:২০২২-এ নেপালি ক্রিকেট
বিষয়শ্রেণী:২০২২-এ স্কটিশ ক্রিকেট
বিষয়শ্রেণী:২০২২–২৩-এ আন্তর্জাতিক ক্রিকেট প্রতিযোগিতা
নামিবিয়া
নামিবিয়া ত্রিদেশীয় সিরিজ
২০২০ নেপাল ত্রি-দেশীয় সিরিজ

**২০২০ নেপাল ত্রি-দেশীয় সিরিজ** একটি ক্রিকেট প্রতিযোগিতা যেটি ২০২০ সালের ফেব্রুয়ারিতে নেপালে অনুষ্ঠিত হয়েছে। এটি একটি ত্রি-দেশীয় সিরিজ হবে নেপাল, ওমান ও যুক্তরাষ্ট্র ক্রিকেট দল, একদিনের আন্তর্জাতিক ম্যাচ (ওডিআই) ম্যাচ খেলেছে। সিরিজের সবগুলো খেলাই হবে ২০১৯-২৩ আইসিসি ক্রিকেট বিশ্বকাপ লীগ ২ এর অংশ, যার মাধ্যমে বিজয়ী দলটি জন্য ২০২৩ ক্রিকেট বিশ্বকাপ-এ খেলার একটি পথ তৈরী হবে।

প্রথমবারের মতো ওডিআই খেলা অনুষ্ঠিত হচ্ছে নেপালে ২০২০ সালের ২০ জানুয়ারি, মার্কিন যুক্তরাষ্ট্র স্টিভেন টেলরকে শৃঙ্খলা ভঙ্গের দায়ে সহকারী অধিনায়ক পদ থেকে অপসারণ করে, কিন্তু দলে বহাল রেখে সিরিজের জন্য তাদের স্কোয়াড ঘোষণা করে।

ওমান তাদের প্রথম তিনটি ম্যাচে জয়ী হয়, ফলে তারা সিরিজে অপ্রতিরোধ্য সিরিজ জয়ে অগ্রসর হয়। সিরিজের শেষ খেলায় মার্কিন যুক্তরাষ্ট্র মাত্র ৩৫ রানে অল-আউট হয়ে যায়, যা ওডিআই ক্রিকেটে যৌথভাবে দ্বিতীয় সর্বনিম্ন স্কোর।

## দলীয় সদস্য

প্রথম ম্যাচে নেপালের শরদ বৈশ্বকর ইনজুরিতে পড়লে বদলী খেলোয়াড় হিসাবে সুবাশ খাকুরেলকে দলে ডাকা হয়।

## পয়েন্ট তালিকা

## সময়সূচী
### ১ম ওডিআই

### ২য় ওডিআই

### ৩য় ওডিআই

### ৪র্থ ওডিআই

### ৫ম ওডিআই

### ৬ষ্ঠ ওডিআই

## তথ্যসূত্র

## বহিঃসংযোগ

বিষয়শ্রেণী:২০২০-এ মার্কিন ক্রিকেট
বিষয়শ্রেণী:২০২০-এ ওমানি ক্রিকেট
বিষয়শ্রেণী:২০২০-এ নেপালি ক্রিকেট
বিষয়শ্রেণী:২০১৯–২০ আন্তর্জাতিক ক্রিকেট প্রতিযোগিতা
নেপাল
গান্তিয়াদি গির্জা

**গান্তিয়াদি গির্জা** (, *Gant'iadis eklesia*) জর্জিয়ার গান্তিয়াদির, গাগরা জেলায় অবস্থিত, ৫৪৩ খ্রিষ্টাব্দে র্নির্মিত, এটি একটি তিন-নুড়ি আঁকারের বেসিলিকা গির্জা এবং জর্জিয়ার প্রাচীনতম খ্রিস্টান গির্জাগুলির মধ্যে একটি। তবে কালে কালে, অষ্টম-দশম শতাব্দীতে বেশ কয়েকবার গির্জাটি পুনর্নির্মিত করা হয়েছিল। ১৫৭৬ সালে, অটোমান সাম্রাজ্যর আক্রমণে এটি আংশিকভাবে ধ্বংস হয়ে যায়। আজ কেবল বেসিলিকার ধ্বংসাবশেষে এসে দাঁড়িয়েছে।

## ঐতিহাসিক-স্থাপত্য বিবরণ
সংশ্লিষ্ট ক্ষেত্রে বিশেষজ্ঞদের মতে গান্তিয়াদি গির্জা, একটি গির্জা ছিল, যা খ্রিস্টানকৃত হওয়ার সময় বাইজেন্টাইন সম্রাট জাস্টিনিয়ান আই কর্তৃক আবিজগ উপজাতির জন্য নির্মিত করা হয়েছিল। বেসিলিকার ধ্বংসাবশেষে, সমাধিতে পাওয়া যায় এক গ্রিক ঐতিহাসিক শিলালিপি। ষষ্ঠ শতাব্দীর, শিলালিপিটি আবখাজিয়ার একটি ধর্মনিরপেক্ষ বা ধর্মনিরপেক্ষ মর্যাদাপূর্ণের কোন এক বাক্তির, তবে কবরে নাম পাওয়া যায়নি। গির্জাটিতে তিনটি মধ্যভাগ (নেভস) রয়েছে এবং চুনাপাথর এবং বিভিন্ন মাপের ইটের দ্বারা নির্মিত করা হয়েছিল।

## বর্তমান অবস্থা
বর্তমানে অঞ্চলটি রাশিয়ার দখলে রয়েছে, যার কারণে গবেষণা এবং সম্পর্কিত কাজ পরিচালনা করা অসম্ভব। গির্জারটি সংরক্ষণ অতি জরুরী এবং অবিলম্বে পুনর্নির্মাণ কাজ করা প্রয়োজন।

গির্জাটি জাতীয় গুরুত্বের স্মারকগুলির তালিকাতে লিপিবদ্ধ আছে।

## সাহিত্য
* ভি। জশভিলি, আর। রচুলিশভিলি, জর্জিয়ান সোভিয়েত এনসাইক্লোপিডিয়া, ভি। ২, পি। ৬৮০, টিবি।, ১৯৭৭ বছর।
* আবখাজিয়া, তিবি‌লিসি, সাংস্কৃতিক ঐতিহ্য ২০১৫

বিষয়শ্রেণী:৬ষ্ঠ শতাব্দীর গির্জা
বিষয়শ্রেণী:আবখাজিয়ার গির্জা
অনন্ত ভালবাসা

***অনন্ত ভালবাসা*** হচ্ছে ১৯৯৯ সালে মুক্তিপ্রাপ্ত একটি বাংলাদেশী মারপিট-প্রণয়ধর্মী চলচ্চিত্র। চলচ্চিত্রটি পরিচালনা করেছেন সোহানুর রহমান সোহান এবং এস পি প্রডাকশনের ব্যানারে প্রযোজনা করেছেন কুদ্দুসুর রহমান। ছবিটির কাহিনী চিত্রনাট্য ও সংলাপ লিখেছেন হেনরী আমিন। গল্প তৈরি করেছেন আবু সাঈদ খান। চলচ্চিত্রটিতে মুখ্য ভূমিকায় অভিনয় করেছেন শাকিব খান ও ইরিন জামান, যা তাদের মুক্তিপ্রাপ্ত প্রথম চলচ্চিত্র। এবং আবুল হায়াত, রাজীব, নাসির খান, ডলি জহুর, রিনা খান ও মিশা সওদাগর বিভিন্ন গুরুত্বপূর্ণ ভূমিকায় অভিনয় করেছেন। এটি বাংলাদেশের জনপ্রিয় অভিনেতা শাকিব খান ও ইরিন জামানের অভিষেক চলচ্চিত্র হিসাবে উল্লেখযোগ্য হয়ে আছে।
চলচ্চিত্রটিতে অভিনয় সম্পর্কে শাকিব খান বলেন 

## সারসংক্ষেপ
আফজাল চৌধুরীর (আবুল হায়াত) আশরাফ চৌধুরী (ওয়াসীমুল বারী রাজীব) ও  আকরাম চৌধুরী (নাসির খান) নামে দুই সৎভাই রয়েছে। তারা তার সম্পত্তির লোভে আফজাল চৌধুরীকে হত্যা করে এবং তার গর্ভবতী স্ত্রী নাজমার (ডলি জহুর) উপর সব দোষ চাপিয়ে দেয়। তার সাজা ভোগ করার পর, তিনি তার ছেলে মশালের (শাকিব খান) কাছে আবারও ফিরে আসেন। অন্যদিকে আশরাফ চৌধুরীর মেয়ে জ্যোতিও (ইরিন জামান) এখন বড়। একদিন মশাল জ্যোতিকে কিছু গুন্ডা থেকে রক্ষা করে। এবং পরে তারা একে-অপরের গভীর প্রেমে পড়ে যায়। তবে তারা যখন তাদের পারিবারিক প্রতিদ্বন্দ্বিতা সম্পর্কে জানবে, তখন কী হবে এটাই দেখা যাবে চলচ্চিত্রে।

## অভিনয়শিল্পী
* শাকিব খান - মশাল
* ইরিন জামান - জ্যোতি
* রাজীব - আশরাফ চৌধুরী
* আবুল হায়াত - আফজাল চৌধুরী
* নাসির খান - আকরাম চৌধুরী
* ডলি জহুর - নাজমা
* রিনা খান - আশরাফ চৌধুরীর স্ত্রী
* আনোয়ার হোসেন - রহিম মিয়া
* মিশা সওদাগর - রানা
* আফজাল শরীফ - বল্টু

## সঙ্গীত

চলচ্চিত্রটির সুর, সঙ্গীতায়োজন ও গীত লিখেছেন আহমেদ ইমতিয়াজ বুলবুল। এছাড়াও একটি গানের সুর করেছেন আলম খান এবং একটি গানের কথা লিখেছেন মিল্টন খন্দকার। গানগুলোতে কণ্ঠ দিয়েছেন এন্ড্রু কিশোর, রুনা লায়লা, কনকচাঁপা, ও ডলি সায়ন্তনী।

## তথ্যসূত্র

## বহিঃসংযোগ

* 
* 

বিষয়শ্রেণী:১৯৯৯-এর চলচ্চিত্র
বিষয়শ্রেণী:১৯৯০-এর দশকের প্রণয়ধর্মী চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলাদেশী প্রণয়ধর্মী চলচ্চিত্র
বিষয়শ্রেণী:বাংলাদেশী মারপিটধর্মী চলচ্চিত্র
বিষয়শ্রেণী:আলম খান সুরারোপিত চলচ্চিত্র
বিষয়শ্রেণী:আহমেদ ইমতিয়াজ বুলবুল সুরারোপিত চলচ্চিত্র
বিষয়শ্রেণী:সোহানুর রহমান সোহান পরিচালিত চলচ্চিত্র
লিনিয়ার অনুসন্ধান

**লিনিয়ার অনুসন্ধান** হচ্ছে ক্রস টেবিল, ডেটা কাঠামো তে ক্রস সংঘর্ষ সমাধান করার জন্য কম্পিউটার প্রোগ্রামিং এর প্রকল্প, যা কী ভ্যালু সংকলন পরিচালনার জন্য এবং মান খোঁজার জন্য ব্যবহৃত হয়। এটি ১৯৫৪ সালে জিন আমদাল, এলেইন এম. ম্যাকগ্রো এবং আর্থার স্যামুয়েল দ্বারা আবিস্কৃত হয়েছিল এবং প্রথম ১৯৬৩ সালে ডোনাল্ড নুথ দ্বারা বিশ্লেষণ করা হয়েছিল।

চতুর্ঘাত অনুসন্ধান এবং ডাবল হ্যাশিং এর পাশাপাশি লিনিয়ার অনুসন্ধান হলো মুক্ত সম্ভাষণের নমুনা। এই প্রকল্পে, একটি হ্যাশ টেবিলের প্রতিটি সেল একটি কী কী-ভ্যালু জোড়া সংরক্ষণ করে। যখন হ্যাশ ফাংশন হ্যাশ টেবিলের একটি সেল এর একটি নতুন কী ম্যাপিং করে  সংঘর্ষ ঘটায় যেটা ইতোমধ্যে অন্য কী দ্বারা পুর্ণ , লিনিয়ার অনুসন্ধান তখন নিকটবর্তী ফাঁকা অবস্থানের জন্য টেবিল অনুসন্ধান করে এবং সেখানে নতুন কী স্থাপন করায়। অনুরুপভাবে হ্যাশ ফাংশন দ্বারা প্রদত্ত অবস্থান থেকে শুরু করে ক্রমানুসারে টেবিল অনুসন্ধান করে লুকআপ সম্পন্ন করা হয় যতক্ষণ না একটি সদৃশ কী দ্বারা পূর্ণ সেল অথবা ফাঁকা সেল খুঁজে পাওয়া যায়।

থোরাপ এবং ঝাং (২০১২) লিখেন "হ্যাশ টেবিলগুলি সর্বাধিক ব্যবহৃত নথিভুক্ত ডেটা কাঠামো, এবং মানসম্মত হার্ডওয়্যারের লিনিয়ার বা রৈখিক অনুসন্ধানের ব্যবহারের সবচেয়ে জনপ্রিয় বাস্তবায়ন, যা একই সাথে দ্রুত এবং সহজ" লিনিয়ার অনুসন্ধান উচ্চ কর্মক্ষমতা প্রদান করতে পারে এর ভালো উল্লেখযোগ্য অবস্থান এর কারণে, কিন্তু এটি অন্যান্য প্রকল্পের সংঘর্ষের সমাধানের তুলনায় এটির হ্যাশ ফাংশনের প্রতি খুবই সংবেদনশীল। এটি অনুসন্ধান, সন্নিবেশন বা মুছে ফেলার ক্ষেত্রে একই সময় নেয় যখন বিচ্ছিন্ন হ্যাশ ফাংশন ব্যবহার করে সম্পাদন করা হয়, একটি ৫-স্বাধীন হ্যাশ ফাংশন অথবা তালিকাভুক্ত হ্যাশিং। অন্যান্যহ্যাশ ফাংশন যেমন মারমার হ্যাশ অনুশীলন করে ভালো ফলাফল অর্জন করা যেতে পারে।

## তথ্যসূত্র

বিষয়শ্রেণী:অনুসন্ধান অ্যালগোরিদম
বলরামবাটী রেলওয়ে স্টেশন

**বলরামবাটী রেলওয়ে স্টেশন** হল  হাওড়া-বর্ধমান কর্ড লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি ব্যস্ত স্টেশন। এটি পূর্ব রেল জোন সমূহের অধীনে পরিচালিত। বলরামবাটী রেলওয়ে স্টেশনটি হাওড়া রেলওয়ে বিভাগের একটি ছোট রেলওয়ে স্টেশন। এটি ভারতের পশ্চিমবঙ্গ রাজ্যের হুগলী জেলায় বলরামবাটীতে অবস্থিত। স্টেশনটি বলরামবাটী এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ৩১ কি.মি. দূরে স্টেশনটি অবস্থিত।

## ইতিহাস
হাওড়া বর্ধমান কর্ড, ৯৫ কিলোমিটার রেলওয়ে লাইনটি ১৯১৭ সালে নির্মিত হয়েছিল। ১৯৩২ সালে বিবেকানন্দ সেতু নির্মাণের পরে শিয়ালদহ থেকে ডানকুনি পর্যন্ত লাইনটি যুক্ত করা হয়েছিল।  বলরামবাটী রেলওয়ে স্টেশন সহ হাওড়া থেকে বর্ধমান কর্ড লাইনটি ১৯৬৪-৬৬ সালে বিদ্যুৎকৌশল করা হয়েছিল।

## তথ্যসূত্র

বিষয়শ্রেণী:হুগলী জেলার রেলওয়ে স্টেশন
বিষয়শ্রেণী:১৯১৭-এ চালু রেলওয়ে স্টেশন
বিষয়শ্রেণী:হাওড়া রেলওয়ে বিভাগ
বিষয়শ্রেণী:কলকাতা শহরতলি রেল স্টেশন
বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
বিষয়শ্রেণী:১৯১৭-এ ভারতে চালু রেলওয়ে স্টেশন
খন্দকার আব্দুল মালিক

**খন্দকার আব্দুল মালিক** ছিলেন বাংলাদেশের রাজনীতিবিদ। তিনি বাংলাদেশ জাতীয়তাবাদী দলের সংসদ সদস্য ছিলেন।

## জন্ম ও প্রথমিক জীবন
১৯২০ সালে ব্রিটিশ ভারতের আসামের সিলেট জেলার দক্ষিণ সুরমা উপজেলার তেতলী ইউনিয়নের আহমদপুর গ্রামে জন্মগ্রহণ করেন।

## রাজনৈতিক ও কর্মজীবন
সিলেট বিএনপি প্রতিষ্ঠাতাদের অন্যতম মরহুম খন্দকার আব্দুল মালিক। তিনি ১৯৭৯ সালের দ্বিতীয় জাতীয় সংসদ নির্বাচনে সিলেট-৮ আসন থেকে বাংলাদেশ জাতীয়তাবাদী দলের প্রার্থী হিসেবে সংসদ সদস্য নির্বাচিত হন। ১৯৯১ সালের পঞ্চম ও ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে তিনি সিলেট-১ আসন থেকে বাংলাদেশ জাতীয়তাবাদী দলের প্রার্থী হিসেবে সংসদ সদস্য নির্বাচিত হন।

খন্দকার আব্দুল মালিক সিলেট চেম্বার অব কমার্স এন্ড ইন্ডাস্ট্রি'র প্রতিষ্ঠা কালিন ১৯৬৬ সালে থেকে ১৯৭৮ সাল পর্যন্ত ১২ বছর সভাপতির দায়িত্ব পালন করেন। পরবর্তীতে ৮ ফেব্রুয়ারি ১৯৮৩ সাল থেকে ৩০ মার্চ ১৯৮৬ সাল পর্যন্ত পূণর্বার সভাপতির দায়িত্ব পালন করেন তিনি।

## পারিবারিক জীবন
তার ভাই খন্দকার আব্দুল জলিল পূর্ব পাকিস্তানের এমপিএ (সংসদ সদস্য) ছিলেন। তার কনিস্ট ছেলে বিএনপি চেয়ারপার্সনের উপদেষ্টা খন্দকার আব্দুল মুক্তাদির ২০১৮ সালের জাতীয় সংসদ নির্বাচনে বিএনপির হয়ে ঐক্য ফ্রন্টের প্রার্থী ছিলেন। এবং উনার আরো ১ ছেলে ৪ কন্যা সন্তান রয়েছে ।

## মৃত্যু
মালিক ২০০৪ সালে মারা যান।

## তথ্যসূত্র

বিষয়শ্রেণী:১৯২০-এ জন্ম
বিষয়শ্রেণী:২০০৪-এ মৃত্যু
বিষয়শ্রেণী:জাতীয় সংসদ সদস্য
বিষয়শ্রেণী:দ্বিতীয় জাতীয় সংসদ সদস্য
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:সিলেট জেলার রাজনীতিবিদ
বিষয়শ্রেণী:ষষ্ঠ জাতীয় সংসদ সদস্য
ইমন মাহমুদ

**মোহাম্মদ ইমন মাহমুদ বাবু** (জন্ম: ৩ জুন ১৯৯১; **ইমন মাহমুদ** নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ঢাকা আবাহনী এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলে থাকেন।

২০০৯–১০ মৌসুমে, বাংলাদেশী ক্লাব শেখ রাসেলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৪ মৌসুম অতিবাহিত করেছেন। অতঃপর ২০১৩–১৪ মৌসুমে তিনি ঢাকা মোহামেডানে যোগদান করেছেন। ঢাকা মোহামেডানে মাত্র ১ মৌসুম অতিবাহিত করার পর ঢাকা আবাহনীর সাথে চুক্তি স্বাক্ষর করেছেন। পরবর্তীকালে, তিনি বসুন্ধরা কিংসের হয়ে খেলেছেন। ২০২১–২২ মৌসুমে, তিনি বসুন্ধরা কিংস হতে বাংলাদেশী ক্লাব ঢাকা আবাহনীতে যোগদান করেছেন।

২০০৯ সালে, বাবু বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ১৪ ম্যাচে অংশগ্রহণ করেছেন।

ব্যক্তিগতভাবে, বাবু বেশ কিছু পুরস্কার জয়লাভ করেছেন, যার মধ্যে ২০১৭ বাংলাদেশ ফেডারেশন কাপের সেরা খেলোয়াড়ের পুরস্কার জয় অন্যতম। দলগতভাবে, বাবু এপর্যন্ত ১০টি শিরোপা জয়লাভ করেছেন, যার মধ্যে ৩টি শেখ রাসেলের হয়ে, ১টি ঢাকা মোহামেডানের হয়ে, ৪টি ঢাকা আবাহনীর হয়ে এবং ২টি বসুন্ধরা কিংসের হয়ে জয়লাভ করেছেন।

## প্রারম্ভিক জীবন
মোহাম্মদ ইমন মাহমুদ বাবু ১৯৯১ সালের ৩রা জুন তারিখে বাংলাদেশের ঢাকায় জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
২০০৯ সালের ২৬শে এপ্রিল তারিখে, মাত্র ১৭ বছর ১০ মাস ২৪ দিন বয়সে, উভয় পায়ে ফুটবল খেলায় পারদর্শী বাবু কম্বোডিয়ার বিরুদ্ধে ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৫৭ তম মিনিটে মধ্যমাঠের খেলোয়াড় মোহাম্মদ জাহিদ হোসেনের বদলি খেলোয়াড় হিসেবে তিনি মাঠে প্রবেশ করেন। ম্যাচটি বাংলাদেশ ১–০ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে বাবু সর্বমোট ৩ ম্যাচে অংশগ্রহণ করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 
* 
* 
* 
* 

বিষয়শ্রেণী:১৯৯১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের পুরুষ আন্তর্জাতিক ফুটবলার
বিষয়শ্রেণী:বসুন্ধরা কিংসের ফুটবলার
বিষয়শ্রেণী:আবাহনী লিমিটেডের (ঢাকা) ফুটবলার
বিষয়শ্রেণী:মোহামেডান স্পোর্টিং ক্লাবের (ঢাকা) ফুটবলার
বিষয়শ্রেণী:শেখ রাসেল ক্রীড়া চক্রের ফুটবলার
বিষয়শ্রেণী:ঢাকার ফুটবলার
বিষয়শ্রেণী:বাংলাদেশ ফুটবল লিগের খেলোয়াড়
বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
বিষয়শ্রেণী:বাংলাদেশী পুরুষ ফুটবলার
বিষয়শ্রেণী:বাংলাদেশের আন্তর্জাতিক যুব ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:ফরাশগঞ্জ স্পোর্টিং ক্লাবের ফুটবলার
বিষয়শ্রেণী:ব্রাদার্স ইউনিয়নের ফুটবলার